馬昊

馬昊（），本名鄒昊，字宗大，致仕定居西安后，因自号東溪居士。陝西都指揮使司寧夏衛（今寧夏回族自治區銀川市）籍直隶江都县人，明朝右都御史四川巡抚。

家族
墓誌載其先世随宋高宗南渡，定居句容縣来蘇郷。曾祖保保，洪武二十三年解馬長，受軍丁於寧夏，不能歸，遂從馬姓。曾祖馬庸。祖父馬豫，父馬俊。生母楊氏。永感下。兄馬昇、馬旻。

生平
弘治乙卯科陕西鄉試第六十一名舉人，十二年（1499年）己未科进士，授行人，三年任满改江西道监察御史，巡按山西。正德初年，升任山东按察司僉事，因事连坐謫真定推官，之后在因事连坐贬開州通判，因真定百姓伏闕請留，遂被免謫。之后，复升为四川按察司僉事，任期内训练部队，并跟从巡撫林俊击退贼乱。升四川兵備副使，與總兵官楊宏擊敗曹甫义军。此后代替巡抚高崇熙，升僉都御史、四川巡抚，平定民变，因功進右副都御史《明史》（卷187）：“馬昊，本姓鄒，字宗大，寧夏人。弘治十二年進士。由行人選御史。正德初，遷山東僉事，坐累謫真定推官。境內數有盜，昊教吏士習射，廣設方略，盜發輒獲。再坐累謫判開州。真定吏民伏闕請留，乃免。遷四川僉事。昊長身驍捷，善騎射，知兵。巨寇方四、曹甫等方熾，洪鐘討之久無功。昊至，閱所部，笑曰：「將不知兵，其何以戰？」於是擇健卒千人分數隊，隊立長，教之。會甫將襲江津，昊從巡撫林俊剿賊，大敗之，俘斬及焚死者二千余人。明年，方四陷江津，破綦江，薄重慶。昊夜出百騎，舉火擊賊，賊驚潰。乘之，斬獲多，遂合羅、回土兵博賊。賊陳左而伏兵其右，昊以正兵當左，身率百騎搗其伏。伏潰，趨左，左亦潰，四奔婺川，與甫相攻，眾遂散。四變姓名走，為他將所獲。昊再被獎，進副使，與總兵官楊宏擊敗甫。甫降，而其黨廖麻子並其眾，連陷銅梁、榮昌。坐奪冠帶。時洪鐘已召還，巡撫高崇熙恇怯，復主撫。麻子等陽受約，崇熙遽罷諸軍，令副使張敏徙開縣臨江市民，空其地處之，許給復三年，為請於朝。昊力爭，謂臨江市蜀襟喉，上達重、敘，下連湖、湘，地土饒衍，奈何棄以資賊，自遺患。崇熙不從，昊乃益治兵觀變。其明年，賊果執敏叛。詔逮崇熙，而擢昊右僉都御史代之。賊圍中江，將趨成都。昊以五千騎與總督彭澤敗之。遊擊閻勛追斬麻子劍州，余眾走，推其黨喻思俸為主。總兵官陳珣追至富村，賊偽降。因北渡江，襲殺都指揮姚震，轉入巴山故巢。尋出走大安鎮，珣不敢前。而陝西兵與賊戰潰，賊遂越寧羌犯略陽。珣軍鼓噪，賊夜走，度廣元，為官軍所遏，還趨通、巴招余黨。諸將率稱病不擊賊，詔逮珣，且讓昊。昊乃與彭澤督諸軍獲思俸西鄉山中，復與澤平內江賊駱松祥，群盜悉靖。錄功，進副都御史。”。

正德十年，馬昊督參將張傑等修築墻柵抵抗亦不剌进犯。正德十二年，其督指揮曹昱等平定烏蒙、芒部府等番民暴乱，因功升右都御史。正德十四年，因民变势力扩大，南京給事中孫懋与巡按御史盧雍、黎龍先後弹劾馬昊。正德十四年，明武宗遣官逮捕，行至河南时，其上疏稱疾篤，留於家中。明世宗即位后，方才逮捕，尋削籍歸还。楊一清、胡世寧等均举荐，但為桂萼所駁回。其在家久之去世《明史》（卷187）：“十年，亦不剌寇松藩，番人磨讓六少等乘機亂，為之向導，西土大震。昊招土番為間，發兵掩擊之。千戶張倫等夜率熟番攻破賊，獲磨讓六少，亦不剌遁去。昊以松潘地險阻，番人往往邀劫饋運，乃督參將張傑等修築墻柵，自三舍堡至風洞關，凡五十裏。賜敕褒之。烏蒙、芒部二府壤接筠連、珙縣，圍亙千裏，山箐深阻。諸蠻僰人子、羿子、仲家子、苗子、倮、佫等雜居其中。有僰人子普法惡者，通漢語，曉符錄。妄言彌勒出世，自稱蠻王，煽諸夷作亂。流民謝文禮、謝文義應之。都指揮杜琮戰敗，文義奪其胄。十二年，昊督指揮曹昱進討，法惡敗，走保青山寨。昊分據水口，絕其汲道，闕南方圍待之。賊乏水渴，突南圍，官軍遮擊。法惡中流矢死，諸蠻大奔。以功，再進右都御史，蔭子錦衣世百戶。昊有才氣，能應變，揮霍自喜，所向輒有功。然官川中久，狎其俗，銳意立功名，卒以是敗。先是，亦不剌既遁，昊移兵攻小東路番寨未下，茂州群蠻懼見侵，遂糾生苗圍城堡。參將芮錫等討之，兵敗，指揮龐昇等皆死。又嘗遣副總兵張傑、副使吳澧擊松潘南北二路番，不利，亡軍士三千余人，匿不以聞。僰蠻平，不置戍守，遽班師。請改高縣為州，設長吏，增高、珙、筠連田租千八百石，令指揮魏武度田奪降人業給之軍民。而珙縣知縣步梁窺昊意，誘殺降人阿尚。杜琮以亡胄故，怨文義，潛使人購其頭。於是文義乘群蠻怨，嗾之，遂大訌。攻高、慶符二縣，破其城。琮率兵禦之，又敗，死傷七百人。自黎雅以西，天全六番皆相繼亂。南京給事中孫懋暨巡按御史盧雍、黎龍先後劾昊。十四年遂遣官逮昊。行至河南，疏稱疾篤，留於家。世宗即位，始就逮，尋削籍歸。楊一清、胡世寧薦之，為桂萼所駁而止。久之，卒。”。

嘉靖七年（1528年），馬昊上疏請求復姓鄒氏，得到允許。嘉靖十三年卒，享年七十。夫人陳氏，有子三人：鄒夢鶴、鄒夢龍、鄒夢陽。

参考文献

Category:明朝都御史
Category:明朝四川巡撫
Category:明朝山東按察司僉事
Category:明朝四川按察司副使
Category:明朝行人司行人
Category:明朝監察御史
M